b'\n_START_ARTICLE_\nThomas Mikkelsen (fodboldspiller, f\xc3\xb8dt 1990)\n_START_SECTION_\nKarriere\n_START_PARAGRAPH_\nThomas Mikkelsen tr\xc3\xa5dte sine f\xc3\xb8rste fodboldst\xc3\xb8vler i den lille klub Bredebro Idr\xc3\xa6tsforening, hvorfra han skiftede til overbygningsklubben FC Sydvest 05. _NEWLINE_I efter\xc3\xa5ret 2009 scorede Mikkelsen 11 m\xc3\xa5l i 14 kampe i Jyllandsserien, hvilket fik Vejle Boldklub til at invitere den 19-\xc3\xa5rige angriber til pr\xc3\xb8vetr\xc3\xa6ning i vinterpausen 2009. Her gjorde Thomas Mikkelsen s\xc3\xa5 godt et indtryk, at han blev tilbudt en fuldtidskontrakt med VB l\xc3\xb8bende til sommeren 2010._NEWLINE_Vejle Boldklubs tr\xc3\xa6nerteam beskrev ved skiftet Thomas Mikkelsen som en m\xc3\xa5lfarlig og h\xc3\xa5rdtarbejdende spiller med et sp\xc3\xa6ndende potentiale.I sin tid i VB spillede han dog ogs\xc3\xa5 nogle kampe for VB Kolding._NEWLINE_I for\xc3\xa5rss\xc3\xa6sonen 2013 skiftede Thomas Mikkelsen til FC Fredericia._NEWLINE_Efter et \xc3\xa5r i FC Fredericia skiftede han til Odense Boldklub i 2014. Han blev efterf\xc3\xb8lgende udlejet til IFK G\xc3\xb6teborg i Sverige, Vejle Boldklub og i 2017 til Dundee United i Skotland._NEWLINE_Den 4. juli 2017 blev det offentliggjort, at Mikkelsen havde skrevet under p\xc3\xa5 en to\xc3\xa5rig kontrakt Ross County.'